Յոսիմար Յոտուն

Վիկտոր Յոտուն  Յոսիմար Ֆլորես (; ), պերուացի ֆուտոբոլիստ, «Օռլանդո սիթի» ակումբի և Պերուի ազգային հավաքականի պաշտպան։ 2018 թվականի աշխարհի առաջնության մասնակից։

Ակումբային կարիերա 
Յոտունը «Սպորտինգ կրիստալ» ակումբի սան է։ 2008 թվականին Յուոտունը վարձավճարային հիմունքներով տեղափոխվել է «Խոսե գալվես» ակումբ։ Մրցաշրջանի ավարտին նա վերադարձել է «սպորտինգ» ակումբի կազմ։ 2009 թվականի մայիսի 9-ին «Մելգարա» ակումբի դեմ խաղի ժամանակ Յուոտունը կատարել է իր նորամուտը Պերուական պրեմերայում։ 2010 թվականի մարտի 3-ին «Ունիվերսիտարիո» ակումբի դեմ խաղի ժամանակ Յուոտունը խփել է իր առաջին գոլը՝ «Սպորտինգ» ակումբի կազմում։ 2012 և 2014 թվականներին Յուոտունը դարձել է Պերուի չեմպիոն՝ «Սպորտինգ» ակումբի կազմում։

2013 թվականի Յոտունը վարձավճարային հիմունքներով տեղափոխվել է «Վասկո դա գամա» ակումբի կազմ։ Մայիսի 25-ին «Պորտուգեզ» ակումբի դեմ խաղի ժամանակ Յուոտունը կատարել է իր նորամուտը նոր ակումբի կազմում՝ Բրազիլիական Սերիա Ա-ում։

2015 թվականի սկզբին Յոտունը տեղափոխվել է «Մալմյո» ակումբի կազմ, և պայմանագիր է կնքել 3 տարի ժամկետով։ Ապրիլի 6-ին «Սունդֆալլա» ակումբի դեմ խաղի ժամանակ Յուոտունը կատարել է իր նորամուտը Ալլսվենսկան լիգայի շրջանակներում։ Ապրիլի 12-ին «Գյոտեմբորգ» ակումբի դեմ խաղի ժամանակ Յուոտունը խփել է իր առաջին գոլը «Մալմյո» ակումբի կազմում։ 2016 թվականին նա դարձել է Շվեդիայի չեմպիոն։

2017 թվականի ամռանը Յոտունը տեղափխվել է ամերիկյան «Օռլանդո սիթի» ակումբի կազմ։ Օգոստոսի 13-ին «Նյու Յորք Ռեդ Բուլզ» ակումբի դեմ խաղի ժամանակ  նա կատարել է իր նորամուտը ՄԼՍ-ի շրջանակներում։ Սեպտեմբերի 28-ին «Նյու-Նիգլանդ-Ռեվոլյուշն» ակումբի դեմ խաղի ժամանակ Յոտունը խփել է իր առաջին գոլը «Օրլանդո սիթի» ակումբի կազմում։

Միջազգային կարիերա 
2011 թվականի հունիսի 1-ին Ճապոնիայի ազգային հավաքականի դեմ խաղի ժամանակ Յոտունը կատարել է իր նորամուտը Պերուի ազգային հավաքականի կամզում։

Նույն թվականին Յոտունը հայտագրվել է իր թիմի կազմում՝ մասնակցելու Արգենտինայում անցկացող Ամերիկայի գավաթի խաղարկությանը։ Մրցաշարի ընթացքում Յուոտունը մասնակցել է Կոլումբիայի, Մեքսիկայի, Վենեսուելայի և երկու անգամ Ուրուգվայի հավաքականների դեմ խաղերում։ Մրցաշարի վերջում Յուոտունը դարձել է բրոնզե մեդալակիր։

2013 թվականի հոկտեմբերի 15-ին 2014 թվականի Աշխարի առաջնության որակաորման փուլի Բոլիվիայի ազգային հավաքականի դեմ խաղի ժամանակ Յուոտունը խփել է իր առաջին գոլը ազգային հավաքականի կազմում։

2015 թվականին Յոտունը Չիլիում անցկացող Ամերիկայի գավաթի խաղարկության արդյունքում երկրորդ անգամ դարձել է բրոնզե մեդալակիր։ Մրցաշարի ընթացքում նա մասնակցել է Պարագվայի, Վենեսուելայի, Կոլումբիայի, Չիլիի, Բոլիվիայի և Բրազիլիայի հավաքականների դեմ խաղերում։

2016 թվականի ամռանը Յոտունը հայտագրվել է իր թիմի կազմում՝ մասնակցելու Ամերիկայի գավաթի խաղարկությանը, որը անցկացվում էր ԱՄՆ-ում։ Մրցաշարի ընթացքում նա մասնակցել է  Հայիթիի, Էկվադորի և Բրազիլիայի հավաքականների դեմ խաղերին։

2018 թվականին Յոտունը հայտագրվել է իր թիմի կազմում՝ մասնակցելու աշխարհի առաջնությանը, որն անցկացվում էր Ռուսաստանում։ Մրցաշարի ընթացքում Յուոտունը  մասնակցել է Ֆրանսիայի, Դանիայի և Ավստրալիայի հավաքականների դեմ խաղերում։

Ձեռքբերումներ 

 Թիմային

 «Սպորտինգ Կրիստալ»
  Պերուի ֆուտբոլի առաջնություն — 2012
  Պերուի ֆուտբոլի առաջնություն  — 2014

 «Մալմյո»
  Շվեդիայի ֆուտբոլի առաջնություն — 2016

 Մրջազգային 

 Պերու
  Ամերիկայի ֆուտբոլի գավաթ — 2011
  Ամերիկայի ֆուտբոլի գավաթ — 2015

Ծանոթագրություններ

Արտաքին հղումներ 
 
 Ֆուտբոլիստի էջը sports.ru կայքում
 Malmö FF profile 
 SvFF profile 
 
 

Պերուացի ֆուտբոլիստներ
Պերուի հավաքականի ֆուտբոլիստներ
2018 թվականի ֆուտբոլի աշխարհի առաջնության մասնակիցներ
Ֆուտբոլի պաշտպաններ